section_heading: Životopis
paragraph_text: Rođen u Osijeku. Otac Stjepan bio je igrač i entuzijast osječke Olimpije. Josip je igrao od 1961. u tadašnjem drugoligašu NK Osijeku (do 1962. Proleter, do 1967. Slavonija, od 1967. Osijek) skupa s još dvojicom braće Ivanom i Krešimirom. U pet drugoligaških sezona postigao je 56 pogodaka. Već 1964. prešao je u Dinamo. Igrao je u napadu. Volio je materijalizirati akcije i nikad se nije zadovoljavao s tek kojim postignutim pogotkom. Za Gutzmirtla je iznimno bila zainteresirana novosadska Vojvodina, no otac ga je uputio u Zagreb. Zaigravši u Dinamu, dobio je mjesto tzv. polušpice, zbog velike konkurencije u vrhu napada. Ustalio se u momčadi. Zaslužan za osvajanje Kupa velesajamskih gradova 1967. godine. Ponio kapetansku vrpcu. Igrao je do 1973. godine. Postigao je 106 pogodaka na 409 utakmica. Premda je bio teako vrstan igrač, nikad nije zaigrao za jugoslavensku reprezentaciju, jer Hrvatima i igračima hrvatskih klubova znatno je bio otežan pristup saveznoj momčadi. Umro je na 7. obljetnicu smrti starijeg brata Ivana, za vrijeme rutinskog pregleda srca. Pokopan je na Mirogoju.